Lav et referat af nedenstående tekst:

Tekst:
Det er endelig lykkedes for Nordjyllands Politi at finde ud af, hvem den mand, som i går formiddags gik rundt på en cykelsti i Aalborg - kun iført røde underbukser, er. Manden ville ikke snakke med politiet, selvom man forsøgte at kommunikere med ham på forskellige sprog og via en række tolke. - Vi kan simpelthen ikke kommunikere med ham, han taler ikke nogle af de sprog, vi har forsøgt os med, og vi ved derfor ikke, hvem han er, sagde Karsten Højrup Kristensen, vagtchef hos Nordjyllands Politi, søndag aften til TV2 Nord. Patruljen vurderede, at manden virkede psykisk ustabil, lidt truende og ude af stand til at passe på sig selv. Derfor blev han anholdt og taget med til stationen i Aalborg. Her har politiet hele søndagen forsøgt at skabe kontakt til manden - uden held. Man havde en formodning om, at han kunne være russisk, men eftersom han ikke ville sige noget, var det svært at konkludere. Men mandag formiddag har politiet fået meldinger via udenlandske kollegaer, så man nu er klar over, hvem han er. - Via kontakter i tysk politi har vi fastslået identiteten på den ukendte person, der i går gik langs Aalborgvej. Han er tysk og russisk statsborger, oplyser Nordjyllands Politi på Twitter.

Referat:
Nordjyllands Politi har endelig fundet ud af, hvem tavs mand i underbukser er.